Diari Oficial de la Generalitat Valenciana


Sumari del DOGV 4962, del 09-03-2005 (2005/1933)

Juí de desnonament 000950/2002. Cèdula de notificació.
------------------------------------------------------

### Dades del document

Número de DOGV
:   4962

Data del DOGV
:   09-03-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/1933


Organisme emissor
:   Jutjat de Primera Instància Número 2 de València

Tipus de document
:   Anunci

Juí de desnonament 000950/2002. Cèdula de notificació. [2005/S1933]
  
Procediment: juí de desnonament 000950/2002.
  
Demandant: Juan Alfonso Garrido.
  
Procuradora: Calvo Cegarra, Carmen.
  
Demandada: María Vicenta Roselló Folgado.
  
Esther Beltrán Piquer, secretària del Jutjat de Primera Instància número 2 de València, fa saber:
  
Que en este Jutjat i amb el número 000950/2002, es tramita juí de desnonament en el qual està dictada la resolució que copiada en allò necessari, diu així:
  
«València, 22 de febrer de 2003
  
Antonio María Giménez Raurell, jutge substitut dels Jutjats de València, i que actua reglamentàriament en el Jutjat de Primera Instància número 2 d'esta capital, ha vist les presents actuacions de desnonament, seguits en este Jutjat amb el número referit al marge, promoguts per Juan Alfonso Garrido, representat per la procuradora Carmen Calvo Cegarra i assistit pel lletrat Juan Manuel Fabado Valero, contra María Vicenta Roselló Folgado, sobre resolució de contracte d'arrendament per falta de pagament de les rendes corresponents a l'immoble situat a València, carrer Belchite número 19, porta 13.
  
S'ha dictat la decisió: declare resolt el contracte d'arrendament que contrau la demanda i, per tant, pertoca el desnonament sol·licitat per la procuradora Calvo Cegarra, en nom i representació de Juan Alfonso Garrido, i condemne la demandada María Vicenta Roselló Folgado que, dins del terme legal, desallotge i deixe a la lliure disposició de la part actora l'immoble objecte de la present litis, amb l'advertència de llançament si no ho verifica i se li imposa el pagament de les costes causades.
  
Esta és la meua sentència de la qual es durà certificat a les actuacions i contra la qual es pot interposar recurs d'apel·lació en el termini de cinc dies davant d'este Jutjat i que el resoldrà l'Audiència Provincial de València, que pronuncie, mane i firme.»
  
Així mateix en data 3 de març de 2003, es va dictar la interlocutòria aclaridora de l'anterior sentència, que té la part dispositiva literal següent:
  
«S'aclarix i s'esmena la sentència de data 22 de febrer de 2002, i s'haurà d'afegir i dir en la decisió: ...amb l'obligació de pagar a l'actor la suma de dos mil setanta-quatre euros amb noranta cèntims d'euro (2.074,90 euros) per les rendes endeutades corresponents al període comprés entre maig de 2002 i febrer de 2003, mes els interessos legals corresponents des de la interpel·lació judicial...»
  
La qual cosa es fa pública mitjançant el present edicte, que s'inserirà en el Diari Oficial de la Generalitat Valenciana perquè valga de notificació en legal forma al demandat i actualment en ignorat parador.